ওয়েলকাম ট্রাস্ট

ওয়েলকাম ট্রাস্ট (ইংরেজি: Wellcome Trust) হলো যুক্তরাজ্যের লন্ডনভিত্তিক স্বাস্থ্য গবেষণা খাতের দাতব্য সংগঠন। ১৯৩৬ সালে ফার্মাসিউটিক্যাল খাতের ধনকুবের হেনরি ওয়েলকাম মানুষ ও প্রাণীকুলের স্বাস্থ্যখাতে গবেষণায় অর্থায়নের উদ্দেশ্যে এটি প্রতিষ্ঠা করেন। স্যার হেনরি ওয়েলকাম জিএসকে পিএলসির পূর্বসূরি “বারোস ওয়েলকাম” প্রতিষ্ঠা করেছিলেন। ট্রাস্টের লক্ষ্য হলো “সবাইকে প্রভাবিত করে এমন জরুরি স্বাস্থ্য সমস্যা সমাধানে বিজ্ঞানকে সহযোগিতা করা।” ২০২৫ সালে প্রতিষ্ঠানটি ৩৭.৬ বিলিয়ন পাউন্ড আর্থিক অনুদান প্রদান করে। এর মাধ্যমে এটি বিশ্বের চতুর্থ ধনী দাতব্য সংগঠনের তকমা লাভ করে। ফাইন্যান্সিয়াল টাইমস ২০১২ সালে ওয়েলকাম ট্রাস্টকে বৈজ্ঞানিক গবেষণা খাতে যুক্তরাজ্যের সর্বোচ্চ অর্থায়নকারী প্রতিষ্ঠান এবং সারা বিশ্বের অন্যতম বৃহৎ সংগঠন হিসেবে বর্ণনা করে। বার্ষিক প্রতিবেদন অনুযায়ী ওয়েলকাম ট্রাস্ট ২০২৩/২০২৪ অর্থবছরে দাতব্য কাজে ১.১ বিলিয়ন পাউন্ড খরচ করে। ওইসিডির প্রতিবেদন অনুযায়ী, ২০২৩ সালে ওয়েলকাম ট্রাস্টের অর্থায়ন ১০৭% বেড়ে ৮৮৭.৭ মিলিয়ন মার্কিন ডলারে দাঁড়িয়েছিল। সদরদপ্তর লন্ডনের ইউস্টন রোডের দুইটি ভবনে ওয়েলকাম ট্রাস্টের সদর দপ্তর অবস্থিত। ১৮৩ ইউস্টন রোডে পোর্টল্যান্ড পাথর দিয়ে তৈরি ১৯৩২ সালের ভবনে ওয়েলকাম সংগ্রহশালা অবস্থিত। পার্শ্ববর্তী ২১৫ ইউস্টন রোডের গিবস ভবনে ওয়েলকাম ট্রাস্টের প্রশাসনিক সদরদপ্তর অবস্থিত। হপকিন্স আর্কিটেক্টস নামক প্রতিষ্ঠানের তৈরি ভবনটি ২০০৪ সালে খোলা হয়। ২০১৯ সালে ওয়েলকাম ট্রাস্ট ২০১৯ সালে বার্লিনে একটি শাখা কার্যালয় খোলে। ইতিহাস মার্কিন-বংশোদ্ভূত ব্রিটিশ ফার্মাসিউটিক্যাল খাতের ধনকুবের স্যার হেনরি ওয়েলকামের ধনবিত্ত রক্ষণাবেক্ষণের জন্য এই ট্রাস্ট প্রতিষ্ঠা করা হয়েছিল। প্রাথমিকভাবে বারোস ওয়েলকাম নামের একটি প্রতিষ্ঠানের আয় থেকে ট্রাস্টের তহবিলে অর্থ আসতো, যা যুক্তরাজ্যে পরবর্তীতে ওয়েলকাম ফাউন্ডেশন লিমিটেড নামে পরিচিত হয়। ১৯৮৬ সালে ওয়েলকাম পিএলসির ২৫% শেয়ার জনসাধারণের জন্য উন্মুক্ত করা হয়। আসন্ন অর্থ পরিচালক ইয়ান ম্যাকগ্রেগরের অধীন আর্থিক বৃদ্ধির সূচনা ঘটে, যার ফলে ১৪ বছরের মধ্যে ট্রাস্টের মূল্য প্রায় ১৪ বিলিয়ন পাউন্ড বৃদ্ধি পায়। এই সময়ের মধ্যে ফার্মাসিউটিক্যালস খাত থেকে নজর সরিয়ে অন্যান্য খাতে সরিয়ে আনে। ১৯৯৫ সালে ট্রাস্ট ব্রিটেনে তাদের সবচেয়ে বড় প্রতিপক্ষ গ্ল্যাক্সো পিএলসির কাছে সকল স্টক বিক্রি করে ফার্মাসিউটিক্যালস খাত থেকে দৃষ্টি সম্পূর্ণভাবে সরিয়ে নেয়। এর মাধ্যমে গ্ল্যাক্সোওয়েলকাম পিএলসি সৃষ্টি হয়। ২০০০ সালে স্মিথক্লাইন বিচ্যামের সাথে যুক্ত হওয়ার কারণে এর নাম থেকে “ওয়েলকাম” অংশ বাদ দিয়ে গ্লাক্সোস্মিথক্লাইন পিএলসি নামে নিবন্ধিত হয়। কর্মকাণ্ড বায়োমেডিক্যাল গবেষণা প্রধান বিনিয়োগ ওয়েলকাম ট্রাস্ট বায়োমেডিক্যাল খাতে গবেষণায় গুরুত্বপূর্ণ কিছু ক্ষেত্রে একক অথবা যৌথভাবে অর্থায়ন করে: অ্যাভন লঙ্গিচুডিনাল স্টাডি অব প্যারেন্টস অ্যান্ড চিল্ড্রেন (অ্যালস্প্যাক), ১৯৯১ থেকে ১৯৯২ পর্যন্ত ইংল্যান্ডে জন্ম নেওয়া শিশুদের নিয়ে দলগত গবেষণা ওয়েলকাম ট্রাস্ট স্যাঙ্গার ইনস্টিটিউটের ক্যান্সার জিনোম প্রকল্প ডায়মন্ড লাইট সোর্স, যুক্তরাজ্যের অক্সফোর্ডশায়ারে অবস্থিত জাতীয় সিংক্রোটন সায়েন্স ফ্যাসিলিটি ডেভেলপমেন্ট এক্সিলেন্স ইন লিডারশিপ, ট্রেইনিং অ্যান্ড সায়েন্স ইনিশিয়েটিভ (ডেল্টাস), আন্তর্জাতিক উন্নয়ন বিভাগের (ডিএফআইডি) সহযোগিতায় আফ্রিকা মহাদেশে কাটিং-এজ গবেষণা ও প্রশিক্ষণ কর্মসূচি ইবোলা জরুরি উদ্যোগ, পশ্চিম আফ্রিকায় ইবোলার মহামারি মোকাবেলায় ক্লিনিক্যাল ও জনস্বাস্থ্যগত ব্যবস্থাপনা কাজের জন্য ফাস্ট-ট্র‍্যাক গবেষণা কর্মসূচি জুভেনাইল ডায়াবেটিস রিসার্চ ফাউন্ডেশন/ওয়েলকাম ট্রাস্ট ডায়াবেটিস ও প্রদাহ গবেষণাগার সুবিধা ব্যবহার করে টাইপ-১ ধরনের ডায়াবেটিসের জিনগত উপাদান নিয়ে গবেষণা, যা মূলত ক্যামব্রিজ ইনস্টিটিউট ফর মেডিক্যাল রিসার্চের অংশ সিডিং ড্রাগ ডিস্কভারি ইনিশিয়েটিভ স্ট্রাকচারাল জেনোমিকস কনসোর্টিয়াম, মেডিকেল খাতের প্রয়োগ ও উন্মুক উপাত্তে গুরুত্ব দিয়ে প্রোটিনের ত্রিমাত্রিক গঠন গবেষণার আন্তর্জাতিক সংগঠন ওয়েলকাম ট্রাস্ট স্যাঙ্গার ইনস্টিটিউট, জেনোমিকস ও জেনেটিকস বিষয়ের জন্য ব্রিটিশ অলাভজনক গবেষণা প্রতিষ্ঠান যুক্তরাজ্য বায়োব্যাংক এশীয় ও আফ্রিকান কর্মসূচি ১৯৮৯ সালে কেনিয়া মেডিকেল গবেষণা ইনস্টিটিউটের (কেমরি) সাথে যৌথভাবে পরিচালিত কেমরি–ওয়েলকাম ট্রাস্ট গবেষণা কর্মসূচি মালাউই-লিভারপুল-ওয়েলকাম ট্রাস্ট ক্লিনিক্যাল গবেষণা কর্মসূচি, যা ১৯৯৫ সালে প্রতিষ্ঠিত আফ্রিকান স্বাস্থ্য গবেষণা ইনস্টিটিউট (এএইচআরআই) নামে পরিচিত আফ্রিকা স্বাস্থ্য ও জনসংখ্যা গবেষণা কেন্দ্র, যা দক্ষিণ আফ্রিকা মেডিকেল গবেষণা পরিষদের সাথে যৌথভাবে প্রতিষ্ঠা করা হয় ওয়েলকাম ট্রাস্ট-মাহিদল বিশ্ববিদ্যালয়-অক্সফোর্ড ক্রান্তীয় চিকিৎসাবিজ্ঞান গবেষণা কর্মসূচি, যা ১৯৭৯ সালে প্রতিষ্ঠিত হয়ে মাহিদল বিশ্ববিদ্যালয়ের ক্রান্তীয় চিকিৎসাবিজ্ঞান অনুষদের সাথে যৌথভাবে থাইল্যান্ড ও লাওসে গবেষণা কার্যক্রম পরিচালনা করে হো চি মিন সিটি ও হ্যানয়ে অবস্থিত ভিয়েতনাম গবেষণা কর্মসূচি ও অক্সফোর্ড বিশ্ববিদ্যালয়ের ক্লিনিক্যাল গবেষণা ইউনিট সিডিং ড্রাগ ডিস্কভারি ইনিশিয়েটিভ সংক্ষেপে এসডিডিআই নামে পরিচিত পাঁচ-বছরব্যাপী পরিচালিত এই কর্মসূচির উদ্দেশ্য ছিল “অদেখা স্বাস্থ্যগত ঝুঁকি মোকাবেলায় ঔষধ-সদৃশ ক্ষুদ্র অণু উদ্ভাবনে সহযোগিতা করা।” লন্ডনভিত্তিক এই কর্মসূচির পরিচালক ছিলেন রিচার্ড ডেভিস। ২০১০-এর দশকের শুরুর দিক পর্যন্ত এসডিডিআই বিভিন্ন শিক্ষা ও গবেষণা প্রতিষ্ঠানের প্রায় ৩০টি প্রকল্পে ৮০ মিলিয়ন পাউন্ডের অধিক অর্থায়ন করে। ২০১০ সাল পর্যন্ত অর্থায়নকৃত প্রতিষ্ঠানগুলোর মধ্যে একটি বাদে বাকি সবগুলোই স্টার্ট-আপ কিংবা স্পিন-আউট প্রতিষ্ঠান ছিল। ২০১০ সালের মে মাসে কর্মসূচির মেয়াদ আরও পাঁচ বছর বৃদ্ধি করার উদ্দেশ্যে অতিরিক্ত ১১০ মিলিয়ন পাউন্ড তহবিলে যুক্ত করা হয়। কোভিড-১৯ মহামারিকালে বৈশ্বিক গবেষণা ও উদ্ভাবনী অনুদান কোভিড-১৯ মহামারিকালে ওয়েলকাম ট্রাস্ট চিকিৎসাখাতে গবেষণা, উদ্ভাবন ও চিকিৎসাসেবা সরবরাহখাতে প্রয়োজনীয় ৮ বিলিয়ন মার্কিন ডলার অনুদান ঘোষণা করে। এছাড়াও ওয়েলকাম ট্রাস্ট বিল ও মেলিন্ডা গেটস ফাউন্ডেশন এবং মাস্টারকার্ডের সাথে কোভিড-১৯ থেরাপিউটিক অ্যাক্সেলারেটরের জন্য তহবিল প্রতিষ্ঠা করে। প্রাথমিকভাবে ২০২০ সালের মার্চ মাসে প্রতিষ্ঠাকালীন পৃষ্ঠপোষকতায় ১২৫ মিলিয়ন মার্কিন ডলার প্রদান করে। গবেষণা সংস্কৃতির উন্নয়ন ২০১৯ সালের সেপ্টেম্বর মাসে গবেষণাকাজের পুনঃবিশ্লেষণ ও গবেষণাকাজ পরিচালনার সংস্কৃতি পরিবর্তনের লক্ষ্যে উদ্যোগ গ্রহণ করে। বর্তমানে প্রচলিত অনুদান ব্যবস্থাপনা ও এর প্রভাবে গবেষণাকাজের সংস্কৃতি ও অনুশীলন সকলকিছুর উপরে প্রকাশনার পরিমাণকে গুরুত্ব দেয়। এর ফলে মানুষের সুস্থতা ঝুঁকিতে পড়ছে এবং গবেষণার মানও হ্রাস পাচ্ছে। উন্মুক্ত প্রবেশাধিকার ও উন্মুক্ত উপাত্তের প্রতি সমর্থন ইউরোপ পাবমেড সেন্ট্রাল (ইউরোপপিএমসি) প্রভৃতি উন্মুক্ত প্রবেশাধিকারযুক্ত সংগ্রহশালায় গবেষণাপত্র প্রকাশের জন্য উৎসাহপ্রদানে ওয়েলকাম ট্রাস্ট গুরুত্বপূর্ণ প্রভাব রাখে। ওয়েলকাম ট্রাস্ট বিশ্বাস করে অনলাইনে বিনামূল্যে এই সকল গবেষণাপত্রের বিতরণ বৃদ্ধি করার মাধ্যমে গবেষণাপত্রের অভিগমন, পঠন এবং এর উপরে ভিত্তি করে নতুন গবেষণাকর্ম প্রতিষ্ঠা নিশ্চিত করা যাবে। বিনিময়ে এর ফলে সমৃদ্ধশালী গবেষণা সংস্কৃতি গড়ে উঠবে। ২০১৬ সালে ওয়েলকাম ট্রাস্ট মার্কিন যুক্তরাষ্ট্রের জাতীয় স্বাস্থ্য ইনস্টিটিউট ও হাওয়ার্ড হিউজ মেডিকেল ইনস্টিটিউটের সাথে একত্রে “উন্মুক্ত বিজ্ঞান পুরস্কার” ঘোষণা করে। এর উদ্দেশ্য হলো “সেবা, যন্ত্রপাতি ও প্লাটফর্মকে এমনভাবে তৈরি করা, যা উন্মুক্ত আধার খুঁজে পাওয়া, মূল্যায়ন এবং পুনঃব্যবহারে এমনভাবে সহযোগিতা করবে, যেন তা উন্নত গবেষণাকে ত্বরান্বিত করে এবং উদ্ভাবনকে উৎসাহিত করে।” ২০১৬ সালে ওয়েলকাম ট্রাস্ট “ওয়েলকাম উন্মুক্ত গবেষণা” নামে একটি প্লাটফর্ম চালুর ঘোষণা দেয়, যা এফ১০০০ রিসার্চ প্লাটফর্মে উন্মুক্ত প্রবেশাধিকারযুক্ত প্রকাশনা ব্যবস্থা হিসেবে কাজ করবে। এই ক্ষেত্রে ওয়েলকাম ট্রাস্ট সরাসরি এর নিবন্ধ প্রক্রিয়াজাতকরণ মূল্য পরিশোধ করবে। এই ব্যবস্থার গবেষণাপত্রসমূহ বর্তমানে পাবমেড সেন্ট্রালে সূচিবদ্ধ। বৈশ্বিক স্বাস্থ্য উদ্ভাবনী প্রযুক্তি তহবিলের (জিএইচআইটি) সদস্যপদ ২০১৫ সালের গ্রীষ্মে ওয়েলকাম ট্রাস্ট জাপান সরকার, জাপানের সাতটি ফার্মাসিউটিক্যাল ও ডায়াগনস্টিক প্রতিষ্ঠান, বিল ও মেলিন্ডা গেটস ফাউন্ডেশন এবং জাতিসংঘ উন্নয়ন কর্মসূচির সাথে বৈশ্বিক স্বাস্থ্য উদ্ভাবনী প্রযুক্তি তহবিলের (জিএইচআইটি) প্রতিষ্ঠাতা সদস্য হিসেবে যোগ দেয়। সংক্রমণ-প্রতিরোধী ঔষধ বিশেষ করে উন্নয়নশীল দেশগুলোতে প্রভাব বিস্তারকারী রোগনির্ণয় পদ্ধতি উদ্ভাবন ও এই সংশ্লিষ্ট বৈজ্ঞানিক গবেষণায় অর্থায়ন এর মূল কাজ। জনসংযোগ ও ওয়েলকাম সংগ্রহশালা ২০০৭ সালের জুন মাসে ওয়েলকাম ভবন সংস্কারের পর জনসাধারণের জন্য উন্মুক্ত অনুষ্ঠানস্থল হিসেবে খুলে দেওয়া হয় এবং ওয়েলকাম সংগ্রহশালা, ইউনিভার্সিটি কলেজ লন্ডনের ওয়েলকাম ট্রাস্ট চিকিৎসাবিজ্ঞানের ইতিহাস কেন্দ্র ও ওয়েলকাম গ্রন্থাগার স্থাপন করা হয়। ওয়েলকাম সংগ্রহশালা প্রতিষ্ঠার উদ্দেশ্য হলো জনসাধারণের মধ্যে চিকিৎসাবিজ্ঞান ও এর ইতিহাস সম্পর্কে সচেতনতা তৈরি করা। ভবনে প্রদর্শনী কক্ষ, সম্মেলন কেন্দ্র, বিতর্কস্থল, নাট্যশালা ও কর্মশালা, ক্যাফে এবং বইয়ের দোকান রয়েছে। প্রদর্শনী কক্ষে স্যার হেনরি ওয়েলকামের ব্যক্তিগত সংগ্রহের সামান্য কিছু নিদর্শন প্রদর্শিত হয় এবং বিভিন্ন অনুষ্ঠান ও প্রদর্শনী আয়োজনের জন্য বরাদ্দ করা হয়। ওয়েলকাম সংগ্রহশালা ও এর অন্তর্ভুক্ত প্রদর্শনসামগ্রী সপ্তাহের ছয়দিন পরিদর্শনের উদ্দেশ্যে জনসাধারণের জন্য উন্মুক্ত থাকে। ওয়েলকাম সংগ্রহশালা ও গ্রন্থাগার লন্ডন স্বাস্থ্য ও চিকিৎসাবিজ্ঞান জাদুঘর সংঘের সদস্য। ওয়েলকাম আলোকচিত্র পুরস্কার ওয়েলকাম ট্রাস্ট প্রতি বছর একটি বার্ষিক আলোকচিত্র প্রতিযোগিতা আয়োজন করে, যার লক্ষ্য হলো “তিনটি জরুরি স্বাস্থ্য চ্যালেঞ্জের মানবিক দিক” অনুসন্ধান করা। ২০২১ সালে প্রতিযোগিতার বিচারক ছিলেন ডা. ডিক্সন ছাবান্দা, স্যার জেরেমি ফেরার, ডা. কাটেরিনা স্রাহুলকোভা ও আজু এনওয়াগবোগু। প্রতিযোগিতার প্রতিটি শ্রেণিতে বিজয়ীরা ১০,০০০ পাউন্ড পুরস্কার লাভ করে। ওয়েলকাম গ্রন্থ পুরস্কার ওয়েলকাম ট্রাস্ট “ওয়েলকাম গ্রন্থ পুরস্কার” নামের একটি বার্ষিক পুরস্কারের অর্থায়ন করে, যার উদ্দেশ্য হলো চিকিৎসাবিজ্ঞান ও স্বাস্থ্য বিষয়ক “জনস্বার্থকে উদ্দীপ্ত করা এবং বিতর্ককে উৎসাহিত করা।” ওয়েলকাম গ্লোবাল মনিটর ২০১৯ সালের জুন মাসে ওয়েলকাম ২০১৮ সালে বিজ্ঞান ও স্বাস্থ্য বিষয়ে জনদৃষ্টিভঙ্গির বৈশ্বিক জরিপের ফলাফল প্রকাশ করে। জরিপে অন্তর্ভুক্ত বিষয়াদির মধ্যে অন্যতম হলো বিজ্ঞানী, ডাক্তার ও সেবিকাদের প্রতি বিশ্বাসযোগ্যতা; ধর্ম ও বিজ্ঞান এবং টিকা ইত্যাদি। ওয়েলকামের প্রথম বৈশ্বিক পর্যবেক্ষক সংস্থা হিসেবে এর উদ্দেশ্য ছিল “বিভিন্ন জনগোষ্ঠী ও দেশভেদে জনদৃষ্টিভঙ্গি পরিবর্তনের শক্তিশালী প্রমাণ উপস্থাপন করা।” বিনিয়োগ ২০১৪ সালের আগস্ট মাসে ওয়েলকাম ট্রাস্ট কো-অপারেটিভ গ্রুপের খামারি ব্যবসা ২৪৯ মিলিয়ন পাউন্ডের বিনিময়ে কিনে নেয় এবং ফার্মকেয়ার নামকরণ করে। এই ব্যবসার মধ্যে অন্তর্ভুক্ত ছিল প্রায় ১৫,৯৯৭ হেক্টর (৩৯,৫৩৩ একর) ফ্রিহোল্ড ও তৃতীয় পক্ষের মালিকানাধীন জমি, তিনটি প্যাকহাউজসহ ১৫টি খামার, শতাধিক আবাসিক সম্পত্তি ও ২৭টি বাণিজ্যিক সম্পত্তি। ২০১৫ সালে ট্রাস্ট প্রিমিয়ার মারিনাস গ্রুপের সম্পত্তি কিনে নেয়। সমালোচনা বিভিন্ন প্রতিবেদন অনুযায়ী জনহিতৈষী সংগঠনের মাধ্যমে যেসকল সমস্যার সমাধান করা যায়, সেসকল খাতের প্রতিষ্ঠানসমূহে ওয়েলকাম ট্রাস্টের বিলিয়ন পাউন্ডের অধিক বিনিয়োগ আছে। কোভিড-১৯ মহামারির প্রেক্ষাপটে ট্রাস্ট কোভিড-১৯-এর চিকিৎসা উদ্ভাবন ও সরবরাহকারী ফার্মাসিউটিক্যাল প্রতিষ্ঠানে বিনিয়োগ করে। অর্থাৎ, এই ঔষধ ও চিকিৎসাসামগ্রী বাণিজ্যিকভাবে বাজারে ছাড়া হলে, ট্রাস্ট তার লভ্যাংশ লাভ করবে। ট্রাস্টের বিনিয়োগ ব্যবস্থাপনার অংশ হিসেবে দক্ষিণ ইংল্যান্ডের সবুজ গ্রামীণ অংশে বিশাল পরিসরে গৃহায়ণ প্রকল্প সমালোচনার জন্ম দেয়। ক্যাম্পেইন পরিচালনাকারী সংগঠনের দাবি অনুযায়ী অতিমাত্রায় উন্নয়নের ফলে পরিবেশের ক্ষতি এবং এর সাথে বর্ধনশীল মাত্রায় উন্নয়নের সাথে পয়ঃনিষ্কাশন, স্বাস্থ্যসেবা ও শিক্ষা প্রভৃতি গ্রামীণ পরিষেবার খাপ খাওয়াতে না পারার ফলে গ্রামীণ জনজীবন বিপর্যস্ত হচ্ছে এবং এক ধরনের মানসিক চাপ তৈরি করছে, যা মোকাবেলা করাই ট্রাস্টের উদ্দেশ্য ছিল। পরিচালকবৃন্দ পিটার উইলিয়ামস, ১৯৬৭–১৯৯১ ব্রিজেট ওগিলভিয়ে, ১৯৯১–১৯৯৮ মাইকেল ডেক্সটার, ১৯৯৮–২০০৩ মার্ক ওয়ালপোর্ট, ২০০৩–২০১৩ জেরেমি ফারার, ২০১৩–২০২৩ জন-আর্নি রটিঙ্গেন, ২০২৪–বর্তমান আরও দেখুন হেডস অব ইন্টারন্যাশনাল রিসার্চ অর্গানাইজেশনস (হিরো) বিশ্বের সবচেয়ে ধনী দাতব্য সংগঠনের তালিকা তথ্যসূত্র বহিঃসংযোগ দাপ্তরিক ওয়েবসাইট ওয়েলকাম ট্রাস্ট কেস কন্ট্রোল কনসোর্টিয়াম (ডব্লিউটিসিসিসি) ওয়েলকাম ট্রাস্টের অন্যান্য ওয়েবসাইট ওয়েলকাম ট্রাস্ট সমর্থিত বৈজ্ঞানিক সম্মেলনসমূহ এক্স মেমোরিয়া – ওয়েলকাম ট্রাস্টের অর্থায়নকৃত চলচ্চিত্র সার্জারি লাইভ, চ্যানেল ৪-এর সহযোগিতায় ওয়েলকামের একটি ডিজিটাল সংগ্রহশালা ইউরোপীয় ক্লিনিক্যাল অণুজীববিজ্ঞান ও সংক্রামক রোগবিজ্ঞান সোসাইটি ইউরোপীয় জৈবরাসায়নিক সোসাইটিসমূহের ফেডারেশন ইউরোপিয়ান ফেডারেশন অব ফার্মাসিউটিক্যাল সোসাইটিস সংক্রামক রোগবিজ্ঞানের আন্তর্জাতিক সোসাইটি